Venjulegum manni er rænt og honum er haldið föngnum í skítugum klefa í 15 ár án útskýringa . Hann þá látinn laus , hann fær peninga , síma og dýr föt . Á meðan hann reynir að fá einhverja skýringu á fangavistinni og hugsar leiðir til hefnda , þá uppgötvar hann að sá sem rændi honum ætlar honum stærra hlutverk . Nú hefur hann einungis 5 daga til að finna ... Lesa meira Venjulegum manni er rænt og honum er haldið föngnum í skítugum klefa í 15 ár án útskýringa . Hann þá látinn laus , hann fær peninga , síma og dýr föt . Á meðan hann reynir að fá einhverja skýringu á fangavistinni og hugsar leiðir til hefnda , þá uppgötvar hann að sá sem rændi honum ætlar honum stærra hlutverk . Nú hefur hann einungis 5 daga til að finna kvalara sinn .... minna Myndin fjallar um Dae-su Oh en honum var rænt og settur í fangelsis einangrun í fimmtán ár . Honum er svo sleppt og hefur hann aðreins fimm daga til að leysa alla gátuna og svara öllum spurningum sem hafa verið í höfðinu á honum á meðan hann var í fangelsinu . Oldboy fannst mér einstaklega góð mynd því það var eitthvað við hana sem var allt öðruvísi en í hin týpíska ameríska mynd . Handritið af myndinni er frábært og plottið er eitt það besta sem ég hef séð . Öll umgjörðin er til fyrirmyndar og þegar maður er búin að horfa á hana er þetta algjörlega þannig mynd sem lætur þig hugsa . Myndin var mjög óraunveruleg á köflum en ef þú lætur það ekki á þig fá þá skiptir það engu . Ég var svo heppin að eiga 1/2 bróður sem á þessa mynd á DVD , fékk hana lánaða og varð ekki fyrir vonbrigðum , skemmtilega steikt mynd oft á tíðum en nenni ekki að vera einhver kvikmynda wisguy og segji bara að mér fannst hún mjög góð og mæli eindregið með henni , svo er annað með Hollywood remake sem kemur 2006 , efast að hún nái þessari frekar en margar aððrar endurgerðir . Kóreskt brjálæði ! Söguþráður Oldboy er voða basic í upphafi . Við fylgjumst með Oh Dae-Su , sem af einhverjum ástæðum hefur verið innilokaður í sérstöku herbergi í 15 ár . Eftir að honum er sleppt kemst hann að því að fjölskylda hans hefur verið myrt . Angandi af reiði leitar hann hefnda . Aftur á móti gerir hann sér ekki grein fyrir því að þetta hefndarplan hans er fyrirfram skipulagt og aðeins upphafið á því sem þeir sem hófu þetta ætlast til af honum . Eftir að hafa þolað ýmsar misáhugaverðar tilraunir bandarískra kvikmynda sem snúast um hefndina þá tekst Kóreumönnum að sýna hvernig rétt skal fara að þessu , og um leið gera eitthvað nýtt . Oldboy er óþægileg og ógeðsleg mynd , en umfram allt geysilega sterk , og mjög nálægt því að vera meistaraverk . Sagan er þétt og frábærlega skrifuð , með virkilega óvæntu plotti sem erfitt er að sjá fyrir . Og jafnvel þótt um hefndarþriller sé að ræða er hún á sinn hátt nokkuð frumleg . Dramatíkin er líka svo kröftug en í senn truflandi . Leikurinn er framúrskarandi , sérstaklega hjá Min-sik Choi í aðalhlutverkinu . Maðurinn er rosalegur , og öll frammistaða hans , þ.á.m. í endanum , situr lengi eftir í manni . Punisher-inn hans Thomas Jane er eins og einhver kórdrengur í samanburði við hann og hans brjáluðu aðferðir . Svo er myndin bara svo fjandi klikkuð yfirhöfuð ! Ofbeldið er hart og á köflum nánast óbærilegt . Það nýtur sín einnig eftirminnilega . Hápunktur þess er vafalaust umtalaða senan á ganginum þar sem sögupersónan berst við hóp af mönnum , og er sú sena ein samfelld taka án þess að nokkuð sé klippt inn í . Mér fannst samt eins og myndin hafði meira ógnvægileg áhrif á áhorfandann gegnum plottið sjálft . Það er ekki bara ofbeldið sem gerir myndina svona ákafa , heldur stefnan í söguþræðinum , og lokafléttan er án efa ein sú óvæntasta sem undirritaður hefur séð í kvikmynd undanfarin ár . Ég veit ekki alveg hvaða markmið leikstjórinn hafði fyrir þessa mynd við gerð hennar , en ég get engu að síður fullyrt að hún nær fullkomlega að skilja eitthvað eftir sig . Maður kemur útaf henni nánast í rusli . Mér hefur væntanlega ekki liðið svona illa eftir mynd síðan ég sá A Clockwork Orange eða Requiem for a Dream í fyrsta sinn ( þá meina ég ' ' illa' ' á jákvæðan hátt , en ekki í svipaðri merkingu og þegar ég sá t.d. Battlefield : Earth ) . Tæknivinnsla myndarinnar er einnig góð og notkun tónlistarinnar smellur virkilega vel inn í dimma , óhuggulega andrúmsloftið . Eina sem ég hef í raun út á myndina að setja er bláendirinn . Mér fannst hann fyrst og fremst fullteygður þegar það kom að því að ljúka sjálfri myndinni og þar að auki skilur hann ýmsar mikilvægar spurningar eftir opnar , sem skilur eftir pínu súrt bragð . Að því utanskildu er óhætt að gefa Oldboy massagóð meðmæli . Myndin er auðvitað ljót , og meira en örlítið brjáluð . Sagan og innihald hennar á eftir að hneyksla marga , ekki vafi á því . En mögnuð kvikmyndagerð samt sem áður . Synd og skömm að endurgerð sé þegar farin í framleiðslu vestanhafs ...